Illejla waqt KKI li xxandar fuq NET Television u ġie ppreżentat minn Marvic Spiteri u Charles Saliba, kantaw total ta' 20 finalist/a. Kull kanzunetta kellha l-ispeċjalità tagħha u kellna varjetà kbira ta' stili u vuċijiet. Minn dawn l-20 kanzunetti, rebħet Kuruni ta' Ruth Portelli fuq kliem ta' Paul Ellul u mużika ta' Mark Spiteri Lucas. Fit-tieni post ġiet Fjuri ta' Mardy Farrugia fuq kliem u mużika ta' Rita Pace, segwita fit-tielet post minn Darba f'Mitt Qamar ta' Graziella Vella fuq kliem ta' Rita Pace u mużika ta' Kaya . Ir-rebbieħa tat-televoting kienet il-kanzunetta Jgħidulek kantata minn Krista Spiteri fuq kliem ta' Rita Pace u mużika ta' Kaya. Nifirħu lil dawn il-kantanti bravissimi kollha u nittamaw li nerġgħu narawhom ixerrdu t-talent tagħhom ma ndumux! Prosit mill-ġdid lir-rebbieħa Ruth Portelli kif ukoll lit-tim tagħha, Paul Ellul u Mark Spiteri Lucas. Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. Stejjer popolari Bil-Filmat: Serataron Ilbieraħ Jwaqqfu T-Trażmissjoni Minħabba Inċident "Kien Ilek Żmien Ma Toħroġ Iżda Dan Il-Misħut Virus Kellu Jilħqek Xorta" – Ryan Borg "Żewġ Pulizija Nisa Waqqfu Lit-Tfal Aħna U Sejrin Lura Lejn Il-Karozza" - Omm Lydon L-Għannej Ċkejken U Missieru Jirbħu L-Golden Buzzer Waqt Malta's Got Talent!